#### Výzva na predkladanie ponúk

#### zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

1. **Identifikácia verejného obstarávateľa**

Názov organizácie: Centrum vedecko-technických informácií SR

Adresa organizácie: Lamačská cesta 8/A, 811 04 Bratislava

IČO: 00151882

IČ DPH: SK 2020798395

Internetová adresa: <http://www.cvtisr.sk>

1. **Názov predmetu zákazky**

Poskytovanie technickej podpory, úprav a servisu na informačný systém Centrálny register evidencie publikačnej činnosti 1 a 2 (CREPČ)

1. **Druh zákazky:** Poskytnutie služby
2. **Miesto poskytnutia predmetu zákazky**

Centrum vedecko-technických informácií SR, Lamačská cesta 8/A, 811 04 Bratislava

Dátové centrum pre výskum a vývoj (DC VaV), Univerzitná 1, 010 01 Žilina

1. **Opis predmetu zákazky**

Opis predmetu zákazky a podrobná špecifikácia požiadaviek verejného obstarávateľa je uvedená v prílohe č. 1 tejto Výzvy – Opis predmetu zákazky.

1. **Spoločný slovník obstarávania (CPV)**

72261000-2 Softvérové podporné služby

72267000-4 Služby na údržbu a opravu softvéru

72267100-0 Údržba programového vybavenia (softvér) informačných technológií

1. **Možnosť rozdelenia cenovej ponuky**

Cenovú ponuku nemožno rozdeliť. Uchádzač predloží ponuku v celom rozsahu predmetu zákazky vypracovanú v súlade s touto Výzvou a jej prílohami.

1. **Celkové množstvo alebo rozsah**

Podrobnosti sú uvedené v prílohách tejto Výzvy (príloha č.1 - Opis predmetu zákazky, príloha č. 2 - Návrh na plnenie kritérií, Príloha č. 3 – Návrh zmluvy na poskytnutie služieb)

1. **Predpokladaná hodnota zákazky**

69 475,00,- EUR bez DPH

1. **Zdroj finančných prostriedkov**

Predmet zákazky bude financovaný z vlastných zdrojov verejného obstarávateľa, platobné podmienky sú uvedené v Prílohe č. 3 – Návrh zmluvy na poskytnutie služieb.

1. **Trvanie zmluvy alebo lehota dodania**

10 mesiacov odo dňa účinnosti zmluvy, podrobnosti sú uvedené v prílohách tejto Výzvy (príloha č.1 - Opis predmetu zákazky, Príloha č. 3 – Návrh zmluvy na poskytnutie služieb)

1. **Podmienky účasti**

Verejný obstarávateľ nesmie uzavrieť zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) ZVO alebo ak u neho existuje dôvod na vylúčenie podľa § 40 ods. 6 písm. f) ZVO.

Verejný obstarávateľ uvedené skutočnosti overí u úspešného uchádzača prostredníctvom webového sídla [www.orsr.sk](http://www.orsr.sk), resp. [www.uvo.gov.sk](http://www.uvo.gov.sk). Splnenie podmienky účasti podľa § 32 ods. 1 písm. f) ZVO uchádzač preukazuje prostredníctvom prehlásenia v rámci jeho Návrhu na plnenie kritérií podľa Prílohy č. 2 tejto Výzvy predloženého v ponuke.

1. **Komunikácia medzi verejným obstarávateľom a záujemcami/uchádzačmi**

Verejný obstarávateľ bude pri komunikácii so záujemcami/uchádzačmi postupovať **prostredníctvom komunikačného rozhrania systému JOSEPHINE.** Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.

JOSEPHINE je softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

Na bezproblémové používanie systému JOSEPHINE **je nutné používať** jeden z podporovaných internetových prehliadačov:

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia,

- Google Chrome alebo

- Microsoft Edge.

**Pravidlá pre doručovanie** – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

**Obsahom komunikácie** prostredníctvom komunikačného rozhrania systému JOSEPHINE bude predkladanie ponúk, prípadné vysvetľovanie obsahu tejto výzvy na predkladanie ponúk, vysvetľovanie predložených ponúk, vysvetľovanie predložených dokladov atď. V prípade, že verejný obstarávateľ rozhodne aj o možnosti iného spôsobu komunikácie než prostredníctvom komunikačného rozhrania JOSEPHINE, tak vo výzve túto skutočnosť zreteľne uvedie. Ak bude uchádzač alebo ponuka uchádzača z daného verejného obstarávania vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu. Uchádzačom bude prostredníctvom komunikačného rozhrania systému JOSEPHINE zaslaná informácia o výsledku vyhodnotenia ponúk.

Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.

Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.

**Registrácia**

Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID) .

Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

1. **Náležitosti ponuky**

Uchádzačom predložená ponuka musí obsahovať naskenované nasledovné doklady a dokumenty (odporúčaný formát je „PDF“) :

1. **cenová ponuka** za celý predmet zákazky v štruktúre podľa Prílohy č. 2 – Návrh na plnenie kritérií tejto Výzvy, ktorá sa v prípade úspešného uchádzača stane prílohou č. 2 Zmluvy na poskytnutie služieb;

V prípade potreby objasnenia informácií uvedených v tejto Výzve a jej príloh alebo v iných dokumentoch poskytnutých verejným obstarávateľom v lehote na predkladanie ponúk, môže ktorýkoľvek zo záujemcov požiadať o ich vysvetlenie prostredníctvom systému JOSEPHINE.

1. **Spôsob určenia ceny**

Uchádzač je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojej ceny zahrnie všetky náklady spojené s plnením predmetu zákazky. Uchádzač predloží cenovú ponuku v súlade s rozpisom ceny uvedeným v prílohe č. 2 Návrh na plnenie kritérií tejto Výzvy.

Celkovú cenu v eur bez DPH uchádzač určí ako súčin množstva a jednotkovej ceny v eur bez DPH.

Ak uchádzač nie je platcom DPH upozorní na túto skutočnosť v ponuke.

Celková maximálna cena za celý predmet zákazky je stanovená ako cena maximálna počas platnosti zmluvy a musia v nej byť zahrnuté všetky náklady spojené s poskytnutím predmetu zákazky podľa tejto Výzvy.

Všetky vkladané hodnoty musia byť zaokrúhlené na dve desatinné miesta a nesmú byť vyjadrené číslom „0“ ani záporným číslom.

1. **Lehota, miesto a spôsob predkladania ponúk**

Uchádzači predložia svoje ponuky elektronicky priamo do systému JOSEPHINE umiestnenom na webovej adrese https://josephine.proebiz.com/ vyplnením ponukového formulára a vložením požadovaných dokladov a dokumentov.

Lehota na predkladanie ponúk je stanovená do: **07.10.2019, 10:00 hod.**

Ponuka uchádzača predložená po uplynutí lehoty na predkladanie ponúk se elektronicky neotvorí.

Prípadné predĺženie lehoty na predkladanie ponúk bude uchádzačom dostatočne vopred oznámené formou elektronickej komunikácie v systéme JOSEPHINE.

Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

1. **Kritériá na vyhodnotenie ponúk a pravidlá ich uplatnenia**

Verejný obstarávateľ vyhodnotí predložené ponuky podľa nasledovného kritéria:

celková maximálna cena za celý predmet zákazky v EUR s DPH.

Pravidlá na uplatnenie kritéria:

Za prvú v poradí bude označená ponuka s najnižšou predloženou celkovou maximálnou cenou za celý predmet zákazky v EUR s DPH. Ako druhá v poradí bude označená ponuka s druhou najnižšou celkovou maximálnou cenou za celý predmet zákazky v EUR s DPH atď. Poradie ostatných uchádzačov sa určí obdobne.

Splnenie podmienok účasti stanovených v tejto Výzve bude verejný obstarávateľ posudzovať u uchádzača, ktorý sa umiestni na prvom mieste v poradí podľa stanovených kritérií na vyhodnotenie ponúk. Ak dôjde k vylúčeniu uchádzača, vyhodnotí sa následne splnenie podmienok účasti u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti.

Úspešným uchádzačom sa stane uchádzač, ktorého ponuka sa umiestni na prvom mieste v poradí a ktorý splní stanovené podmienky účasti. Ponuky ostatných uchádzačov budú vyhodnotené ako neúspešné.

1. **Uzavretie zmluvy**

Úspešnému uchádzačovi verejný obstarávateľ prostredníctvom systému JOSEPHINE oznámi, že uspel a uzatvorí s ním zmluvný vzťah.

Neúspešným uchádzačom verejný obstarávateľ zašle prostredníctvom systému JOSEPHINE informáciu o výsledku vyhodnotenia ponúk s informáciou, že neuspeli a s uvedením dôvodu. Uchádzačom, ktorí predložia svoje ponuky, v prípade neúspešnej ponuky, nevzniká žiadny nárok na úhradu nákladov, ktoré mu vznikli s prípravou a doručením ponuky.

Verejný obstarávateľ si vyhradzuje právo neprijať ani jednu z predložených ponúk a ukončiť tento proces bez zadania zákazky. V takom prípade je povinný toto rozhodnutie odôvodniť.

Za predloženie Vašej cenovej ponuky Vám vopred ďakujeme.

V Bratislave, dňa: 26.09.2019

PRÍLOHY:

Príloha č. 1 - Opis predmetu zákazky

Príloha č. 2 - Návrh na plnenie kritérií

Príloha č. 3 - Návrh zmluvy na poskytnutie služieb